Jindřich Tutsch

Heinrich Tutsch, ĉeĥe Jindřich Tutsch (1893-1931) estis germana pacifisto kaj esperantisto en Ĉeĥoslovakio.

 Vivo 
Li naskiĝis en 1893 en Šumperk. Li studis ĉe komerca altlernejo, parolis plurajn lingvojn, propagandis Esperanton kaj batalis por la paco. En 1922 li fondis en Prago filion de Amikaro de Interpaciĝo, al kiu li dediĉis plejparton de sia tempo kaj strebado per prelegoj kaj konferencoj. Li meritis pri interŝanĝaj feriaj restadoj de ĉeĥaj kaj germanaj infanoj kun celo kunfratigi ambaŭ naciojn. En la gazeto "Sbratření" (Kunfratiĝo) aperadis la rezultoj de tiaj eksperimentoj kaj plurfoje ankaŭ artikoloj pri Esperanto. Li mortis 38-jara pro grava malsano.

 Verkoj 
 Esperanto en la servo de la interpaciĝo de la popoloj (Marto-1923-01)

 Eksteraj ligiloj 
 La artikolo en Marto

 Fontoj 
 Sbratření 2/1931 (gazeto Kufratiĝo):
 Marie Hornofová kaj Přemysl Pitter: Jindřich Tutsch
 Dr. Adolf Bischitzky: Jindřich Tutsch a jeho esperantismus (J. Tutsch kaj lia esperantismo)
 Pavla Moudrá kaj Valentin Bulgakov: Andělé mezi námi (Anĝeloj inter ni)
 Ligilo-1932-029: informo pri artikolo de Bischitzky

Kategorio:Ĉeĥaj pacistoj
Kategorio:Ĉeĥaj esperantistoj